paragraph_text: Britanija metal je kositrena slitina, u Njemačkoj je zovu tvrdim kositrom, dok bi je u Velikoj Britaniji okarakterizirali kao slitinu tipa pewter. Metal je plavkaste srebrno bijele boje. Topi se na temperaturi od 255 °C. Za razliku od starijih slitina ovog tipa, britanija metal ne sadrži olovo. Osim kositra, slitina sadrži i male količine antimona, bizmuta, nikla i bakra.